**Noaptea haiducilor**

*Narcispurice*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E noapte neagră, fără lună.

Cerul e vânăt, norii tună.

Inima codrului, străbună,

Ruptă-i, drăcește, de furtună.

Un tropot, cadențat, răsună

Peste poteci; goană nebună ...

-Se pierde timpul în genună? -

Se strâng haiducii, se adună

Iarăși în țarina străbună.

Caii lor, liberi, fără strună

Rup mândra florilor cunună

Amirosind parfumul de alună,

Nechează rar, pasc împreună!

- Timpul se pierde în genună! -

Lipsiți de drepturi, fără nume

Iubesc ce știu, trăiesc anume,

Flacăra zilei să-i răzbune,

Ori către moarte să-i îndrume.

Eternitatea s-o răpună,

Trăznind-o cu zamă de prună!

...timpul se pierde în genune ...

nu cum o fost publicată - pnt

septembrie 2014 - în CLAVIATURI, nr.3(7), serie nouă, Brașov - NARCIS TEOFIL PURICE